text: Motorcyklist dræbt   
  01 oktober 2010 kl. 15.28
  En midaldrende mand mistede fredag eftermiddag livet i en trafikulykke på Brovej ved Broager i Sønderjylland.
  Ulykken skete, da føreren af en personbil ville svinge til venstre ad Strandvej. Bilisten drejede lige ud foran manden, der kom kørende på sin motorcykel, oplyser vagtchefen ved Syd- og Sønderjyllands Politi.
  Motorcyklisten blev bragt til Aabenraa Sygehus, hvor han blev erklæret død ved ankomsten. Hans pårørende er underrettet.
  